TS Minister Kcr
చేనేతకు మైక్రోసాఫ్ట్‌ చేయూత
హైదరాబాద్‌,జూన్‌ 25: తెలంగాణ చేనేత ఉత్ప త్తులకు మార్కెటింగ్‌ సౌకర్యం పెంచడంతో పాటు డిజిటల్‌ వాతావరణానికి చేనేతను సన్న ద్ధం చేసేందుకువీలుగా మైక్రోసాప్ట్‌ ఇండియాతో తెలంగాణ ప్రభుత్వం ఒప్పందం చేసుకుంది. పోచంపల్లి వద్ద ఉన్న పర్యాటక కాంప్లెక్స్‌లో డిజిటల్‌ రిసోర్స్‌సెంటర్‌ను తెలంగాణ ఐటి, పరిశ్రమలశాఖమంత్రి కెటి.రామారావు, ఐటిశాఖ కార్యదర్శి జయేష్‌రంజన్‌లు ప్రారంభించారు. భారతీయ టెక్స్‌టైల్స్‌ వారసత్వ సంపదగా వెలుగొందుతున్న సాంప్రదాయ పద్దతులను పునరుద్ధరించడంతోపాటు స్థిరమైన జీవనోపాధికోసం తెలంగాణ చేనేతకళాకారులు సాంప్రదాయవృత్తులను కొనసాగించేందుకు తోడ్పడే లక్ష్యంతో ఈకేంద్రం ప్రారంభిస్తున్నట్లు మంత్రి కెటి రామారావు పేర్కొన్నారు. లాభాపేక్షలేని స్వఛ్ఛంద సంస్థ చైతన్యభారతి భాగస్వా మ్యంతో మైక్రోసాప్ట్‌ ఈ కేంద్రం నిర్వహిస్తోంది.
డెయింగ్‌,డిజైన్‌, నైపుణ్యంపరంగా శిక్షణ, వర్క్‌షాపులు నిర్వహించి చేనేత ఉత్పత్తులను కొనుగోలుచేసే ప్రజలనుంచి ఆర్డర్లు పొందడం వంటివి ఉన్నాయి. చేనేత కార్మికులకు ముడివనరులకొనుగోలు నుంచి ఉత్పత్తుల మార్కెటింగ్‌వరకూ మద్దతు ఉంటుంద న్నారు. మైక్రోసాప్ట్‌ ఇండియా ఎండి అనిల్‌బన్సాలి మాట్లాడుతూ పోచంపల్లిక్టస్టర్‌ చుట్టుపక్కల ప్రాంతాల్లోని చేనేత కళాకారులకోసం డిజిటల్‌ సాధికారత సెంటర్‌ ఏర్పాటుచేసేందుకు తెలంగాణ ప్రభుత్వం మద్దతివ్వడం పట్ల హర్షం ప్రకటించింది. అలాగే ఇ-మార్కెట్లు ఏర్పాటుచేసి తమ ఉత్పత్తులను పరిరక్షించుకుని సాంకేతిక వినియోగంపై కూడా శిక్షణ ఇస్తామన్నారు. ఈ ప్రాజెక్టు లో 22 వేలమందికిపైగా చేనేతకళాకారులు, తొమ్మిదివేల హ్యాండ్‌లూమ్స్‌స్టేషన్లకు ఈ కేంద్రం చేరువ అవుతున్నదని అన్నారు. డిజైన్‌, మార్కెటింగ్‌, వ్యాపార దక్షతలో ఉపయోగించడంతో పాటు ఈ క్లస్టర్స్‌లో యువతకు స్థిరమైన జీవనోపాధి అవకాశాలు అందించే లక్ష్యంతో పనిచేస్తామని మంత్రి కెటిఆర్‌కు హామీ ఇచ్చారు.